പിന്നാക്ക വിഭാഗങ്ങളുടെ ഫണ്ട് തട്ടിപ്പിനെതിരേ സദസുകള് സംഘടിപ്പിക്കും: തുഷാര് വെള്ളാപ്പള്ളി ചേര്ത്തല: പിന്നാക്ക ദളിത വിഭാഗങ്ങളുടെ വികസന ഫണ്ട് തട്ടിപ്പിനെതിരെ ബി.ഡി.ജെ.എസ് ജനജാഗ്രതാ സദസുകള് സംഘടിപ്പിക്കുമെന്ന് പാര്ട്ടി അധ്യക്ഷന് തുഷാര് വെള്ളാപ്പള്ളി. പാര്ട്ടി സംസ്ഥാന കൗണ്സിലില് സംസാരിക്കുകയായിരുന്നു അദ്ദേഹം. സദസിന്റെ സംസ്ഥാന തല ഉദ്ഘാടനം സെപ്റ്റംബര് 15 ന് തിരുവനന്തപുരത്ത് നടക്കും. മറ്റു ജില്ലകളില് 17 ന് സംഘടിപ്പിക്കും. പട്ടിക ജാതി വിഭാഗങ്ങളുടെ വികസനഫണ്ട് സ്വന്തക്കാര്ക്കും ഇഷ്ടക്കാര്ക്കും വീതം വച്ച് നല്കുന്നതിനെതിരെ പ്രക്ഷോഭം സംഘടിപ്പിക്കുമെന്നും തുഷാര് പറഞ്ഞു. ജനറല് സെക്രട്ടറി അരയാക്കണ്ടി സന്തോഷ് സംഘടന റിപ്പോര്ട്ട് അവതരിപ്പിച്ചു. കെ. പത്മകുമാര്, അഡ്വ. സിനില് മുണ്ടപ്പള്ളി, തഴവ സഹദേവന്, അഡ്വ. സംഗീത വിശ്വനാഥന്, എ.എന് അനുരാഗ്, രാജേഷ് നെടുമങ്ങാട്, ചാലക്കുടി ഉണ്ണികൃഷ്ണന്, സന്ദീപ് പച്ചയില്, പൈലി വാത്യാട്ട്, സോമശേഖരന് നായര്, എ.ജി തങ്കപ്പന് എന്നിവര് പ്രസംഗിച്ചു. വൈസ് പ്രസിഡന്റുമാരായി അജി എസ്.ആര്.എം, തമ്ബി മേട്ടുത്തറ, ജനറല് സെക്രട്ടറിയായി അഡ്വ. പി.എസ് ജ്യോതിസ്, തിരുവനന്തപുരം ജില്ലാ പ്രസിഡന്റായി പരുത്തിപ്പള്ളി സുരേന്ദ്രന് എന്നിവരെ തെരഞ്ഞെടുത്തു.